gjenfindes hos alle Ægene; endelig ere de ligesom de andre Arter 
fæstede med et, her stærkt udviklet, Netværk og have et meget 
stort „perivitellint Rum“ ; ved meget stærk Forstørrelse ses Ægets 
Hinde at være fint reticuleret, noget der er Tilfældet ogsaa hos de 
andre Arter. Blommen i disse Æg, hvor Fosteret allerede var an¬ 
lagt, var uigjennemsigtig, grynet og svagt brunagtig med mange 
rødbrune Oliedraaber. 
Trods Kutlingens Talrighed, baade som spæde Unger og som 
legemodne Individer, fandt jeg foruden det nævnte Tiltælde kun faa 
Gange dens afsatte Ægmasser, bl. a, paa løs, drivende Zostera 
(Bæ ndel tang) (se Fig. 7); dette skete i Juli Maaned. Det af¬ 
bildede Tangblad var c. 0 V 2 Fod langt, og paa en Strækning af 
6 Tommer var dets ene Flade tæt besat med Æg, hvori store 
levende Fostre. Bladene, hvorpaa Ægene fandtes, vare alle grønne 
og friske, for en Del bevoxede med Hydroider og Membranipora- 
Kolonier, men langtfra i den Grad, som det ofte kan være Tilfældet. 
Bladene havde Udseende af at være løsrevne fra Bunden paa en 
eller anden • voldsom Maade. I Slutningen af Juli fandtes denne 
Kutlings Unger i utrolig Mængde blandt Bændeltangen i alle Stør¬ 
relser op til 3 ,U Tomme, og den 29de Juli saa jeg for sidste Gang 
dens Æg paa Pælene af en Stationen tilhørende Rejeruse. Jeg 
har saaledes i det hele kun fire Gange fundet Ægmasser af denne 
Art og hver Gang kun enkelte Individers Æg, saa det lader sig 
ikke afgjøre, hvor egentlig Artens normale Legepladser ere at finde; 
men, at de som Regel maa være paa dybere Vand end Gob. microps's 
og minutus s, er utvivlsomt; de stemme heri mest overens med Gob. 
niger, hvis Ynglemaade synes at nærme sig Gobius Ruthensparri s 
mere end de to andre Arters. At ogsaa Gob. Ruthensparri først 
og fremmest søger rene Flader, er tydeligt nok; thi renere 
Flader end de unge Dele af Laminarier, frisk grøn Bændeltang og 
endelig af barkede, glatte Granpæle kan den ikke let vælge sig; men 
om særlig Bændeltangen er dens Yndlingsmateriale, kan ikke med 
Bestemthed paastaas, om det end er rimeligt, da Bændeltangens 
Region til de fleste Tider er dens Yndlingsopholdssted. 
